विजय ने अपने पिता द्वारा निर्मित, सन 1992 में बनी फ़िल्म "नालया थीरपू" में एक मुख्य अभिनेता के रूप में अपने अभिनय कैरियर की शुरुआत की| कुछ अन्य फ़िल्मों के बाद, "सेंढूरापंदी" फ़िल्म में उन्होंने विजयाकंथ के साथ काम किया| इस फ़िल्म ने विजय को तमिलनाडु के आंतरिक क्षेत्रों में लोकप्रिय बना दिया| "रसिगन, विष्णु", और "देवा" जैसी कम बजट की फ़िल्मों ने उन्हें दर्शकों के बीच स्थापित कर दिया| विजय अपनी पीढ़ी के कुछ उन चुनिंदा अभिनेताओं में से एक हैं जिन्होंने जानेमाने वरिष्ठ अभिनेता शिवाजी गणेशन के साथ काम किया है| यह अवसर उन्हें सन् 1996 में अपने पिता एस.ए. चंद्रशेखर द्वारा निर्देशित फ़िल्म, "वन्स मोर" में काम करते हुए मिला|
विजय को अपनी पहली सफल फ़िल्म सन् 1996 में बनी विक्रमन निर्देशित फ़िल्म "पूवे उनक्कागा" के रूप में मिली जिसने विजय को तमिल फ़िल्मों में एक उभरते हुए स्टार के रूप में स्थापित करने में काफी मदद की| कुछ और फ्लॉप फ़िल्मों के बाद उन्हें, "लव टुडे" फ़िल्म की जिसमें एक अपरंपरागत अंत था के साथ सफलता मिली| सन् 1997 में उन्होंने सूर्य शिवकुमार के साथ वसंत की फ़िल्म "नेर्रुक्कू नेर" में अभिनय किया| यह फ़िल्म मणिरत्नम द्वारा निर्माण की गई थी| इसके बाद उन्होंने फाजिल द्वारा निर्देशित "काधलुक्कू मरियाधई" में अभिनय किया| "कधालुक्कू मरियाधई" एक ब्लोकबस्टर फ़िल्म मानी गयी और इस फ़िल्म ने विजय को उस वर्ष का तमिलनाडु राज्य सर्वश्रेष्ठ अभिनेता का फ़िल्म पुरस्कार भी दिलाया|
सन् 1998 में, विजय ने "प्रियामुदन" और "थुल्लाधा मनामुम थुल्लुम" में काम किया, दोनों फ़िल्में बोक्स ऑफिस पर सफल रहीं| इसके बाद आई फ़िल्में "एन्द्रेंदृम कधाल, नेंजिनिले, मिन्सरा कन्ना" बॉक्स-ऑफिस पर बुरी तरह से पीट गयीं| इसके बाद उन्होंने फाजिल के साथ "कन्नुक्कुल निलावु" फ़िल्म की, उनके अभिनय की प्रशंसा हुई पर फ़िल्म बॉक्सऑफिस पर असफल रही| अपना रुख बदलते हुए, उन्होंने एक साल से ज्यादा लेने वाली फ़िल्मों में काम नहीं करने का फैसला किया| उनकी अगली फ़िल्म "कुशी" थी जो सन् 2000 की सुपर हिट फ़िल्म थी| उसके बाद आयीं "प्रियामानावाले", "फ्रेन्ड्स" जैसी फ़िल्में "विजय" के लिए एक बार फिर सफलता लायीं और "बद्री" और एक सुपर हिट फ़िल्म रहीं|
बाद में उन्होंने "शाहजहां, थामिजहन" में काम किया जो सभी बॉक्स ऑफिस पर असफल रही और उसके बाद आई "युथ" में फिर औसत सफलता मिली, लेकिन, उसके बाद आई फ़िल्में "बगावाथि, वसीगारा, पुधिया गीथाई", और लंबे समय से बन रही फ़िल्म "उधाया" बहुत कम आमदनी ला पाई और फ्लॉप हो गई| इसने विजय की सफलता के दर को काफी प्रभावित किया और फ़िल्म आलोचकों एवं निर्माताओं की नज़र में वह नीचे उतरते गए|
असफल फ़िल्मों के उनके तार सन् 2003 में "थिरुमलाई" द्वारा टूट गये जिसमे विजय एक नए चेहरे के साथ नज़र आयें| सन् 2004 में रिलीज़ हुई, "घिल्ली", विजय की अबतक की सबसे बड़ी हिट फ़िल्मों में से एक मानी जाती हैं| धरनी द्वारा निर्देशित और ए.एम्. रथ्नम द्वारा निर्मित, यह एक तेलुगू फ़िल्म "ओक्कादु" की रीमेक थी और यह फ़िल्म तमिलनाडु में सिनेमाघरों में 200 दिनों तक चली थी| उसके बाद आई "माधुरी" जो बॉक्स ऑफिस पर औसत सफल रही| इस साल में विजय ने अपने मौजूदा जन नायक, टकसाली अभिनय शैली, को चित्रित करना शुरू किया, जिसने उन्हें अपने कैरियर में एक महत्वपूर्ण मोड़ दिया| अगले वर्ष मेगा हिट "थिरुपाची", एक विशिष्ट रोमांटिक विनोदी फ़िल्म "साचें" और एक सुपर हिट "सिवाकासी" के रूप में अन्य प्रमुख सफलता मिली|
"थिरुमलाई" की रिलीज के बाद विजय की पहली असफल फ़िल्म "आथी" रही, जो सन् 2006 में प्रदर्शित हुई थी| यह फ़िल्म बॉक्स ऑफिस पर बुरी तरह से असफल रही| बाद में उस वर्ष में उन्होंने पोक्किरी फ़िल्म की घोषणा की, जो प्रभु देवा ने निर्देशित की और सन् 2007 में प्रदर्शित हुई| "पोक्किरी" को लगभग " घिल्ली" जैसी ही सफलता मिली, जिसमें विजय को एक अलग शैली में अभिनय करने का मौका मिला था| इसने विजय को M.G.R. यूनिवर्सिटी से मानद डॉक्टरेट की उपाधि दिलाई| बाद में उस वर्ष, विजय "अज्हगीय थामिज्ह मगन" में दिखाई दियें और इस फ़िल्म में पहली बार वह दोहरी भूमिका में नज़र आयें| इस फ़िल्म में उनकी भूमिका, विरोधी और नायक के रूप में थी, लेकिन बॉक्स ऑफिस पर फ़िल्म बुरी तरह से फ्लॉप हो गई| सन् 2008 में उन्होंने "कुरुवी" में अभिनय किया, जो धरनी द्वारा निर्देशित थी और नकारात्मक समीक्षा के साथ प्रदर्शित हुई, हालाकि फ़िल्म बॉक्स ऑफिस पर कमाल नहीं दिखा पाई, वितरकों के लिए कुछ स्थानों पर लाभ कमाने में कामियाब रही|
साल 2009 की शुरुआत एक्शन फ़िल्म "विल्लू" के साथ हुई, जो "पोक्किरी" के बाद उनके साथ दुबारा काम करने को उत्सुक प्रभु देवा द्वारा निर्देशित थी| इस फ़िल्म में, विजय अपने कैरियर में दूसरी बार दोहरी भूमिका में नज़र आयें|
विजय की अगली फ़िल्म "वेत्तैक्कारण" है, यह फ़िल्म बाबू सिवान द्वारा निर्देशित और AVM प्रोडक्शन द्वारा निर्मित है, जिसकी शूटिंग फरवरी 2009 से शुरू हुई है और 18 दिसम्बर 2009 को प्रदर्शित होने वाली है| फ़िल्म सन पिक्चर्स द्वारा वितरित की जाएगी|
फ़िलहाल विजय "सुरा" में काम कर रहे है, जिसमें वह अभिनेत्री तमन्ना भाटिया के साथ नज़र आएंगे, फ़िल्म राजकुमारन द्वारा निर्देशित और संगिली मुरुगन द्वारा निर्मित की जा रही हैं फ़िल्म सुरा के वितरण अधिकार सन पिक्चर्स ने आश्चर्यजनक 32 करोड़ रुपयों में ख़रीदे हैं|

निजी जीवन
अभिनय कैरियर
प्रारम्भिक जीवन
पुरस्कार और सम्मान